Ko`ngillilar yordamida Afg`onistonda bolalar uchun ko`chma maktablar tashkil etilmoqda

Mamlakatda yillar davomida davom etayotgan harbiy to`qnashuvlar va siyosiy inqirozlar sabab, qishloq bolalarining hammasi ham maktabga borib, ta`lim ololmaydi.
Zamon.uz' ayni mavzu haqida yozmoqda.
Nashring ma`lumotiga ko`ra, BMT Gumanitar masalalarni muvofiqlashtirish boshqarmasining yanvar oyidagi hisobotiga ko`ra, mamlakatda maktab yoshidagi 7,9 million bola ta`lim muassasalariga kirishda jiddiy qiyinchiliklarni boshdan kechirmoqda.
"Qalam yo`li" uyushmasi 2009 yilda bu muammoni bartaraf etish maqsadida tashkil etilgan. Bu o`nlab maktablarni qaytadan kashf etishga hissa qo`shdi. Shuningdek, ko`chma maktablar va kutubxonalar yaratdi. Uyushma ayni paytda Qandahorning Ma`ruf va Spin Boldak tumanlaridagi 16 qishloqqa xizmat ko`rsatmoqda. Ko`ngilli o`qituvchilar har kuni qishloqlar bo`ylab kitoblar va o`quv materiallari ortilgan zaranjlar deb nomlangan uch g`ildirakli mashinalarda yurib, Afg`oniston Ta`lim vazirligining o`quv dasturi asosida bolalarga saboq berishadi.
Ammo minglab bolalarga ta`lim olish imkoniyatini bergan assosiasiya xalqaro hamjamiyatning yordamiga muhtoj.
Uyushma rahbari Matiulla Vasa shunday deydi:
“Hozir Afg`onistonda vaziyat juda og`ir. Bizga yordam kerak. Afg`onlarning o`zlari qo`lidan kelgan hamma narsani qila olishi uchun bu ishni boshladik. Biz o`qituvchilar bo`lmagan joyda mashg`ulotlarni tashkil qilamiz. Chekka hududlar uchun ko`chma maktablar bolalarning bilim olishi uchun yagona umiddir”.
Uning aytishicha, Pen Path qizlarni o`qitish uchun onlayn darslar ochishni rejalashtirmoqda va hukumatdan maktab ta`limiga e`tiborni kuchaytirishni talab qilmoqda.